 

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΚΡΗΤΗΣ****ΑΥΤΟΤΕΛΗΣ ΔΙΕΥΘΥΝΣΗ ΠΟΛΙΤΙΚΗΣ ΠΡΟΣΤΑΣΙΑΣ** | **Ηράκλειο, 22-12-2022**  |
| **ΘΕΜΑ:** | Πληροφοριακά στοιχεία που γνωστοποιούνται στο κοινό κατ’ εφαρμογή της ΚΥΑ 172058/2016 (ΦΕΚ/354Β /17-02-2016) για την εγκατάσταση «ΠΕΤΡΟΓΚΑΖ Α.Ε.Ε.Υ. ΧΑΝΙΩΝ». |

ΑΝΑΚΟΙΝΩΣΗ ΕΝΗΜΕΡΩΣΗΣ ΤΟΥ ΚΟΙΝΟΥ

Η εγκατάσταση **«ΠΕΤΡΟΓΚΑΖ Α.Ε.Ε.Υ.»**, η οποία υπάγεται στις διατάξεις της ΚΥΑ 172058/2016 (ΦΕΚ 354Β’/17-02-2016), βρίσκεται στη θέση Αγία Κυριακή, του Δήμου Χανίων, στην Π.Ε. Χανίων.

**Ο φάκελος Κοινοποίησης** έχει θεωρηθεί και **η Μελέτη Ασφαλείας** έχει καταχωρηθεί (οικ.2975/01-03-2019, ΑΔΑ:6Χ6Κ7ΛΚ-0ΨΠ). Η εγκατάσταση διαθέτει **Έκθεση Πολιτικής Πρόληψης Μεγάλων Ατυχημάτων** που συμπεριλαμβάνεται στην Μελέτη Ασφάλειας.

Με το αρ. 4024/05-07-2022 (ΑΔΑ: 9ΒΙΛ46ΝΠΙΘ-ΣΓ4) έγγραφο της Γενικής Γραμματείας Πολιτικής Προστασίας εγκρίθηκε το **Ειδικό ΣΑΤΑΜΕ** για την εν λόγω εγκατάσταση ΑΝΩΤΕΡΗΣ ΒΑΘΜΙΔΑΣ που εμπίπτει στην Οδηγία 2012/18/ΕΕ (SEVESO ΙΙΙ).

Στο πλαίσιο της Οδηγίας SEVESO III, ως «μεγάλο ατύχημα» θεωρείται συμβάν, όπως μεγάλη διαρροή, πυρκαγιά ή έκρηξη που προκύπτει από ανεξέλεγκτες εξελίξεις κατά τη λειτουργία της εγκατάστασης, το οποίο προκαλεί σοβαρούς κινδύνους, άμεσους ή απώτερους, για την ανθρώπινη υγεία ή το περιβάλλον, εντός ή εκτός της εγκατάστασης και σχετίζεται με μία ή περισσότερες επικίνδυνες ουσίες.

ΠΕΡΙΛΗΨΗ ΜΗ ΤΕΧΝΙΚΟΥ ΠΕΡΙΕΧΟΜΕΝΟΥ

***Στοιχεία Επιχείρησης***

|  |  |
| --- | --- |
| Επωνυμία επιχείρησης: | ΠΕΤΡΟΓΚΑΖ ΑΝΩΝΥΜΟΣ ΕΛΛΗΝΙΚΗ ΕΤΑΙΡΕΙΑ ΥΓΡΑΕΡΙΩΝ, ΒΙΟΜΗΧΑΝΙΚΩΝ ΠΡΟΪΟΝΤΩΝ & ΓΕΝΙΚΏΝ ΕΠΙΧΕΙΡΗΣΕΩΝ |
| Διεύθυνση: | Ακαδημίας 57, T.K. 106 79, Αθήνα |

***Στοιχεία Εγκατάστασης***

|  |  |
| --- | --- |
| Επωνυμία επιχείρησης: | ΠΕΤΡΟΓΚΑΖ Α.Ε.Ε.Υ. |
| Είδος εγκατάστασης: | ΕΓΚΑΤΑΣΤΑΣΗ ΑΠΟΘΗΚΕΥΣΗΣ, ΕΜΦΙΑΛΩΣΗΣ ΚΑΙ ΔΙΑΚΙΝΗΣΗΣ ΑΕΡΙΩΝ ΚΑΥΣΙΜΩΝ (ΥΓΡΑΕΡΙΟΥ) |
| Τηλέφωνο: | 28210 57801 |
| Διεύθυνση | Θέση περιοχή Αγία Κυριακή Χαλέπας Τ.Κ. 73100 |
| εγκατάστασης: | Δήμος Χανίων, Νομός Χανίων, ΚΡΗΤΗ |

***Υπεύθυνος Εγκατάστασης***

|  |  |
| --- | --- |
| Ονοματεπώνυμο: | Κοσκερίδης Παντελής  |
| Τηλέφωνο: |  28210 57801 |
| E-mail: |  ikoskeridis@petrogaz.gr |

 ***Τεχνικός Ασφαλείας***

|  |  |
| --- | --- |
| Ονοματεπώνυμο: | Πιταριδάκης Παντελής, Μηχανολόγος Μηχανικός  |
| Τηλέφωνο: |  28210 75416 |
| E-mail: |  apitaridakis@yahoo.gr |
| ***Δραστηριότητες εγκατάστασης*** | Η εγκατάσταση «ΠΕΤΡΟΓΚΑΖ Α.Ε.Ε.Υ.» βρίσκεται στη θέση Αγία Κυριακή Χανίων, Κρήτης, 2,5 km ΒΑ από το κέντρο της πόλης του Ηρακλείου και καλύπτει έκταση επιφάνειας 8.684 m2. Κύρια δραστηριότητα της εγκατάστασης είναι η παραλαβή, αποθήκευση, εμφιάλωση και διανομή υγραερίου. Για το σκοπό αυτό, η εγκατάσταση διαθέτει τρεις (3) υπέργειες οριζόντιες, κυλινδρικές δεξαμενές υγραερίου συνολικής χωρητικότητας 400 m3, αγωγό παραλαβής υγραερίου από πλοίο, σταθμό φόρτωσης βυτιοφόρων οχημάτων, αντλιοστάσιο υγραερίου και εμφιαλωτήριο για την πλήρωση φιαλών. |
| ***Επικίνδυνες ουσίες*** | Η εγκατάσταση διακινεί τα ακόλουθα είδη υγραερίου : • Προπάνιο • Υγραέριο μείγμα (προδιαγραφή: ΦΕΚ 1483/06.10.06)• Υγραέριο κίνησης  Εξαιρετικά εύφλεκτα αέρια που μπορεί να προκαλέσουν φωτιά/έκρηξη.Στα Δελτία Δεδομένων Ασφάλειας (MSDS) των επικινδύνων ουσιών, τα οποία συμπεριλαμβάνονται στη Μελέτη Ασφαλείας της εγκατάστασης, περιλαμβάνονται σενάρια έκθεσης στα οποία αναφέρονται ενδεδειγμένα μέτρα ελέγχου και αντιμετώπισης ατυχημάτων μεγάλης κλίμακας σχετιζόμενων με αυτές τις επικίνδυνες ουσίες. |
| ***Αδειοδοτούσα Αρχή***  |  Περιφέρεια Κρήτης Γενική Διεύθυνση Βιώσιμης ΑνάπτυξηςΔ/νση Ανάπτυξης Π.Ε. ΧανίωνΠλατεία Ελευθερίας 1, 73132, Χανιά Τηλ.: 28213 45832e-mail: tsiraki@crete.gov.gr  |
| ***Ημερομηνία επιθεώρησης:*** *05-10-2021**12-12-2022* |

**ΠΑΡΑΓΟΝΤΕΣ ΠΟΥ ΕΝΔΕΧΕΤΑΙ ΝΑ ΠΡΟΚΑΛΕΣΟΥΝ ΒΙΟΜΗΧΑΝΙΚΑ ΑΤΥΧΗΜΑΤΑ ΜΕΓΑΛΗΣ ΈΚΤΑΣΗΣ ΚΑΙ Η ΦΥΣΗ ΤΩΝ ΣΧΕΤΙΚΩΝ ΚΙΝΔΥΝΩΝ**

Οι παράγοντες που ενδέχεται να προκαλέσουν μεγάλο ατύχημα είναι η παραλαβή, αποθήκευση και εμφιάλωση του υγραερίου.

Όσον αφορά τους κινδύνους που εγκυμονεί η εγκατάσταση αυτή είναι οι εξής:

* Πυρκαγιά / Έκρηξη
* Διαρροή Υγραερίου
* Πύρινη σφαίρα

**ΓΕΩΓΡΑΦΙΚΗ ΘΕΣΗ ΤΟΥ ΑΗΣ ΛΙΝΟΠΕΡΑΜΑΤΩΝ**

Στην ευρύτερη περιοχή γειτνίασης με την ΠΕΤΡΟΓΚΑΖ Α.Ε.Ε.Υ. Χανίων βρίσκονται οι εγκαταστάσεις:

* + Δημοτικό Αμαξοστάσιο Δήμου Χανίων.
	+ Σφαγείο Χανίων Α.Ε..
	+ Σ. Πατεράκης Α.Ε. (Εταιρεία Διανομής)
	+ Εγκατάσταση Επεξεργασίας Λυμάτων ΔΕΥΑΧ.

**ΠΙΘΑΝΑ ΣΕΝΑΡΙΑ ΜΕΓΑΛΟΥ ΑΤΥΧΗΜΑΤΟΣ ΒΑΜΕ ΣΤΗΝ ΠΕΤΡΟΓΚΑΖ Α.Ε.Ε.Υ ΧΑΝΙΩΝ**

**ΦΑΙΝΟΜΕΝΑ DOMINO**

Το δυσμενέστερο σενάριο ατυχήματος της εγκατάστασης είναι το BLEVE (Πύρινη Σφαίρα) στη μεγαλύτερη δεξαμενή της εγκατάστασης. Το φαινόμενο αυτό εμφανίζει τις πλέον εκτεταμένες Ζώνες από όλα τα πιθανά δυσμενή σενάρια που εξετάζονται στη Μελέτη Ασφάλειας της εγκατάστασης και περιγράφεται παρακάτω:

**Σενάριο Ατυχήματος Σ101: Πύρινη σφαίρα (BLEVE) από Καταστροφική Θραύση Δεξαμενής Αποθήκευσης Υγραερίου 150 m3**

|  |
| --- |
| **Στοιχεία ατυχήματος:** Δεξαμενή οριζόντια κυλινδρική Δ-2/Δ-3. Πύρινη σφαίρα (BLEVE) από καταστροφική θραύση στη Δ-2 ή Δ-3 (Υγραέριο).Μήκος: 17.7 m, Διάμετρος: 3.4 mΠεριεχόμενη ποσότητα: 88 tn, Επιφανειακή Ισχύς: 283 kW/m2Διάρκεια φαινομένου: 14 sec |
| **Επιπτώσεις στον άνθρωπο:** Θερμική ακτινοβολία πύρινης σφαίρας: Ανάφλεξη και Εγκαύματα. Υπερπίεση ωστικού κύματος της έκρηξης ή/και εκτίναξη θραυσμάτων στη γύρω περιοχή: Τραυματισμός λόγω ωστικού κύματος ή από θραύσματα.Έκλυση και διασπορά επικίνδυνων ουσιών: Δηλητηρίαση λόγω έκθεσης (εισπνοή, επαφή ή κατάποση προϊόντων καύσης).**Επιπτώσεις στο περιβάλλον:** Βλάβες στο περιβάλλον λόγω φωτιάς ή έκρηξης. |



Το σενάριο Σ103 με ζώνη πολλαπλασιαστικών επιπτώσεων (DOMINO) Ακτίνας Ζώνης ίσης με 72 (m), θα επηρεάσει το σύνολο του εξοπλισμού εντός της εγκατάστασης καθώς και τα ακόλουθα χαρακτηριστικά σημεία, όπως περιγράφεται παρακάτω:

**Σενάριο Ατυχήματος Σ103: Πύρινη σφαίρα (BLEVE) από Καταστροφική Θραύση Βυτιοφόρου 20 tn**

|  |
| --- |
| **Στοιχεία ατυχήματος:** Σταθμός φόρτωσης-εκφόρτωσης βυτιοφόρων. Πύρινη σφαίρα (BLEVE) από καταστροφική θραύση βυτιοφόρου (Υγραέριο).Περιεχόμενη ποσότητα: 20 tn, Επιφανειακή Ισχύς: 234 kW/m2Διάρκεια φαινομένου: 10 sec |
| **Επιπτώσεις στον άνθρωπο:** Θερμική ακτινοβολία πύρινης σφαίρας: Ανάφλεξη και Εγκαύματα. Υπερπίεση ωστικού κύματος της έκρηξης ή/και εκτίναξη θραυσμάτων στη γύρω περιοχή: Τραυματισμός λόγω ωστικού κύματος ή από θραύσματα.Έκλυση και διασπορά επικίνδυνων ουσιών: Δηλητηρίαση λόγω έκθεσης (εισπνοή, επαφή ή κατάποση προϊόντων καύσης).**Επιπτώσεις στο περιβάλλον:** Βλάβες στο περιβάλλον λόγω φωτιάς ή έκρηξης. |



**Περισσότερες πληροφορίες για τα λοιπά πιθανά σενάρια ατυχημάτων στο Ειδικό ΣΑΤΑΜΕ.**

**ΦΑΙΝΟΜΕΝΑ DOMINO**

Σημειώνεται ότι τα φαινόμενα BLEVE έχουν πολύ μικρή διάρκεια (μερικών δευτερολέπτων) και οι επιπτώσεις Domino τεκμηριώνονται εντός της ζώνης με ακτίνα την ακτίνα της πύρινης σφαίρας και εφόσον η δόση της θερμικής ακτινοβολίας είναι υψηλή. Έχουν καταγραφεί περιπτώσεις BLEVE όπου δεν εμφανίστηκαν επιπτώσεις Domino εντός της ακτίνας (ζώνης) της πύρινης σφαίρας. Για το λόγο αυτό, δεν τεκμηριώνεται ότι απαραίτητα θα επηρεαστεί η γειτονική εγκατάσταση που καλύπτεται από τη ζώνη Domino (πολλαπλασιαστικά αποτελέσματα) των φαινομένων BLEVE.

 Κατά συνέπεια, ο κίνδυνος αλληλεπίδρασης (πολλαπλασιαστικά αποτελέσματα DOMINO) με κάποια από τις γειτονικές εγκαταστάσεις σε περίπτωση ατυχήματος στην εγκατάσταση της ΠΕΤΡΟΓΚΑΖ Α.Ε.Ε.Υ. Χανίων, με αποτέλεσμα περαιτέρω κλιμάκωση σε ατύχημα μεγάλης έκτασης, θεωρείται πολύ μικρός.

**Στοιχεία Υπευθύνων Εγκαταστάσεων που πλήττονται από τις επιπτώσεις του δυσμενέστερου ατυχήματος εντός της εγκατάστασης της ΠΕΤΡΟΓΚΑΖ**

|  |  |
| --- | --- |
| *Τηλ. / Fax / Email Έδρας Επιχείρησης* | ΔΗΜΟΣ ΧΑΝΙΩΝΚυδωνίας 29, 73135 ΧανιάΤηλ.: 28213 41600, 28213 41778 (Δ/νση Καθαριότητας-Πρασίνου Δήμου Χανίων)Email: dimos@chania.grΔΗΜΟΤΙΚΟ ΑΜΑΞΟΣΤΑΣΙΟ, ΣΟΔΥ ΠΕΡΙΟΧΗ ΣΦΑΓΕΙΩΝ, 73135 ΧανιάΤηλ.: 28213 41780Email: t-ochimata@chania.gr |
| *Υπεύθυνος Εγκατάστασης**(Τηλέφωνα σε 24ωρη βάση)*  | Βλαμάκης Νίκος, Υπεύθυνος ΕγκατάστασηςΤηλ.: 28213 41780 |
| *Τεχνικός Ασφαλείας*  | Μελιόπουλος Αριστείδης Email: armeliopoulos@gmail.com |
| *Τηλ. / Fax / Email Έδρας Επιχείρησης* | ΣΦΑΓΕΙΑ ΧΑΝΙΩΝ Α.Ε. ΣΟΔΥ-ΚΟΥΜΠΕΛΗ Θέση Καύκαλα, 73133 ΧανιάΤηλ.: 28210 08121 Email: sfagiachanion@gmail.com |
| *Υπεύθυνος Εγκατάστασης* | Σταθάκης Ιωσήφ, Πρόεδρος Σφαγείων Χανίων Α.Ε.  |
| *Τεχνικός Ασφαλείας*  | Τζατζάνης Ανδρέας |

**Πολλαπλασιαστικά αποτελέσματα σε γειτονικές εγκαταστάσεις από το δυσμενέστερο σενάριο ατυχήματος στην εγκατάσταση της ΠΕΤΡΟΓΚΑΖ**

|  |  |
| --- | --- |
| Πρωτογενές εσωτερικό ατύχημα πύρινης σφαίρας (BLEVE) από καταστροφική θραύση δεξαμενής αποθήκευσης υγραερίου 150 m3 στην εγκατάσταση ΠΕΤΡΟΓΚΑΖ Α.Ε.Ε.Υ. | **Δευτερογενές εσωτερικό ατύχημα σε γειτονική εγκατάσταση (Δημοτικό Αμαξοστάσιο):** |
| Η εγκατάσταση δεν υπάγεται στην Οδηγία SEVESO και δεν καταθέτει Μελέτη Ασφάλειας. |

Η γειτονική εγκατάσταση Σφαγεία Χανίων Α.Ε. πλήττεται από τις επιπτώσεις Domino του δυσμενέστερου ατυχήματος εντός της εγκατάστασης της ΠΕΤΡΟΓΚΑΖ Α.Ε.Ε.Υ. οριακά στην περίμετρο του οικοπέδου.

**Δεδομένα γειτονικών επιχειρήσεων υπαγόμενων στις διατάξεις της Οδηγίας SEVESO III (ανώτερης και κατώτερης βαθμίδας) εντός της ζώνης πολλαπλασιαστικών φαινομένων (domino) των οποίων βρίσκεται ή εκτιμάται ότι βρίσκεται η εγκατάσταση**

Η θέση και η απόσταση των γειτονικών επιχειρήσεων από την εγκατάσταση υγραερίου της ΠΕΤΡΟΓΚΑΖ παρουσιάζονται στον ακόλουθο Πίνακα όπως έχουν υπολογιστεί με βάση το νέο χάρτη χρήσεων γης, κλίμακας 1:5000 που αναπτύχθηκε για τις ανάγκες εκπόνησης του παρόντος ειδικού ΣΑΤΑΜΕ.

 Επιχειρήσεις γύρω από την εγκατάσταση της ΠΕΤΡΟΓΚΑΖ Χανίων

| **Επιχείρηση** | **Αρίθμηση εγκατάστασης όπως εμφανίζεται ως Σημείο Ενδιαφέροντος στο Χάρτη Δυσμενέστερου Σεναρίου** (Παράρτημα 10) | **Θέση ως προς την εγκατάσταση** [Company] | **ΕΓΣΑ 87** | **Απόσταση από την εγκατάσταση *(1)*** [Company]**(m)**  |
| --- | --- | --- | --- | --- |
| **(#)Εγκατάσταση ΠΕΤΡΟΓΚΑΖ (#1)** | **Χ** | **Υ** | **Ελάχιστη** **(όριο γηπέδου)*****(2)*** | **Κέντρο μονάδων*****(3)*** |
| ΔΗΜΟΤΙΚΟ ΑΜΑΞΟΣΤΑΣΙΟ | (2) | ΝΔ | 504267 | 3931093 | 6 | 50 |
| ΣΦΑΓΕΙΑ ΧΑΝΙΩΝ Α.Ε. | (3) | Ν | 504315 | 3931034 | 16 | 120 |
| Σ. ΠΑΤΕΡΑΚΗΣ Α.Ε. (Εταιρεία διανομής) | (4) | ΝΑ | 504468 | 3930975 | 150 | 265 |
| ΕΓΚΑΤΑΣΤΑΣΗ ΕΠΕΞΕΡΓΑΣΙΑΣ ΛΥΜΑΤΩΝ ΔΕΥΑΧ | (45) | ΒΑ | 504572 | 3932355 | 1135 | 1170 |

*(1): Οι αποστάσεις μεταξύ της εγκατάστασης της και των επιμέρους σημείων ενδιαφέροντος αναφέρονται στις εγγύτερες αποστάσεις μεταξύ των ανωτέρω, υπολογίστηκαν με βάση το γεωαναφερμένο υπόβαθρο και παρουσιάζονται στρογγυλοποιημένες προς τα κάτω ανά 5 μέτρα, προκειμένου να καλυφθούν τυχόν σφάλματα ακρίβειας του υποβάθρου.*

*(2): Ελάχιστη απόσταση (μέτρα) μεταξύ του ορίου του γηπέδου της εγκατάστασης και του ορίου του σημείου ενδιαφέροντος (επιχείρησης).*

*(3): Απόσταση (μέτρα) μεταξύ κέντρου μονάδων της εγκατάστασης (κέντρο τριγώνου με κορυφές δεξαμενές, αντλιοστάσιο και εμφιαλωτήριο, 10 m από τις κορυφές) και εγγύτερου ορίου του σημείου ενδιαφέροντος (επιχείρησης).*

**Οι γειτονικές εγκαταστάσεις της ΠΕΤΡΟΓΚΑΖ Χανίων δεν εμπίπτουν στο πεδίο εφαρμογής της Οδηγίας SEVESO III και κατά συνέπεια δεν αναμένονται πολλαπλασιαστικά φαινόμενα στην ΠΕΤΡΟΓΚΑΖ από τις εγκαταστάσεις αυτές.**

**Μέτρα ελέγχου για την αντιμετώπιση των ατυχημάτων μεγάλης έκτασης**

Κατά τον σχεδιασμό και τη λειτουργία της εγκατάστασης έχουν ληφθεί τεχνικά, οργανωτικά και διαχειριστικά μέτρα και εφαρμόζονται διαδικασίες ασφαλείας που σκοπό έχουν να προλαμβάνουν ώστε να μην προκύψει δυσλειτουργία, να αποτρέπουν τη μη κανονική λειτουργία που μπορεί να οδηγήσει σε ακολουθία ατυχήματος και τέλος, να περιορίζουν τις πιθανές συνέπειες. Για την πρόληψη μικρών και μεγάλων διαρροών και ατυχημάτων η εγκατάσταση εφαρμόζει όλα τα μέτρα που επιβάλλονται από τη νομοθεσία και τους διεθνείς κανονισμούς. Συνοπτικά:

1. Ο σχεδιασμός και η κατασκευή ακολουθούν διεθνή πρότυπα ασφάλειας, που έχουν στόχο την αποφυγή διαρροών ουσιών, αναφλέξεων και εκρήξεων, από οποιαδήποτε αιτία περιλαμβανομένων του σεισμού και των ακραίων καιρικών φαινομένων.
2. Όλες οι δραστηριότητες εποπτεύονται από πολύ καλά εκπαιδευμένο προσωπικό, η εκπαίδευση του οποίου επαναλαμβάνεται περιοδικά.
3. Εφαρμόζονται προγράμματα προληπτικής συντήρησης και περιοδικής επιθεώρησης του εξοπλισμού από εξειδικευμένο τεχνικό προσωπικό, για τον έγκαιρο εντοπισμό και διόρθωση τυχόν διάβρωσης ή άλλων προβλημάτων. Όλες οι δεξαμενές αποθήκευσης αδειάζουν και επιθεωρούνται περιοδικά για πρόληψη διαρροών.
4. Ακόμη κι αν συμβεί κάποια διαρροή, αυτή γίνεται αμέσως αντιληπτή από το προσωπικό, ώστε η διαρροή να σταματήσει αμέσως.
5. Για την αποφυγή αναφλέξεων εφαρμόζονται αυστηροί κανόνες απαγόρευσης καπνίσματος και απουσίας σπινθήρων. Υπάρχουν συστήματα προστασίας από βραχυκυκλώματα, κεραυνό ή στατικό ηλεκτρισμό. Απαγορεύεται να χρησιμοποιηθούν εργαλεία που παράγουν σπινθήρες χωρίς «άδεια θερμής εργασίας».
6. Η εγκατάσταση φυλάσσεται από κακόβουλες ενέργειες με ασφαλή περίφραξη και περιπολίες φυλάκων.
7. Απαιτείται η ADR πιστοποίηση των βυτιοφόρων οχημάτων και των οδηγών τους που εισέρχονται στο χώρο.
8. Σύστημα ελέγχου στεγανότητας φιαλών στο εμφιαλωτήριο.
9. Φορητά συστήματα πυρόσβεσης (κανόνι) και συστήματα καταιονισμού.
10. Σύστημα αυτόματης απομόνωσης των δεξαμενών υγραερίου και του κυκλώματος υγραερίου προς το εμφιαλωτήριο μέσω βαλβίδων απομακρυσμένου χειρισμού.
11. Δυνατότητα άμεσης διακοπής της παροχής ηλεκτρικού ρεύματος προς τις εγκαταστάσεις σε περίπτωση έκτακτης ανάγκης μέσω κομβίων.
12. Σε περίπτωση ατυχήματος στην εγκατάσταση της ΠΕΤΡΟΓΚΑΖ ενεργοποιείται το εσωτερικό Σχέδιο Έκτακτης Ανάγκης της εγκατάστασης.
13. Στην εγκατάσταση εφαρμόζεται μία σειρά προληπτικών μέτρων και μέσων πυροπροστασίας γενικής εφαρμογής όπως υπαγορεύονται από την ΚΥΑ 14858 (ΦΕΚ 477/1‐7‐93)

**Εκτίμηση διασυνοριακών επιπτώσεων:** ΟΧΙ

**Περισσότερες πληροφορίες στο Ειδικό ΣΑΤΑΜΕ**

**ΣΥΝΟΠΤΙΚΗ ΕΞΕΙΔΙΚΕΥΜΕΝΗ ΠΛΗΡΟΦΟΡΗΣΗ**

Πώς θα προειδοποιηθεί το κοινό

Σε περίπτωση μεγάλου ατυχήματος, οι πολίτες καλούνται να πάνε σε κλειστούς χώρους, να παραμείνουν εκεί, να συντονιστούν σε τοπικό ραδιοφωνικό/τηλεοπτικό σταθμό και να είναι συνεργάσιμο εφαρμόζοντας τυχόν οδηγίες ή αιτήματα των υπηρεσιών έκτακτης ανάγκης.

Φύση των κινδύνων μεγάλων ατυχημάτων

Διαρροή Υγραερίου

Πυρκαγιά/Έκρηξη

Πύρινη σφαίρα (BLEVE)

Στιγμιαία Φωτιά Αέριου Νέφους (FLASH FIRE)

Έκρηξη Αέριου Νέφους (VCE)

Φωτιά Πυρσού (JET FIRE)

Φωτιά Λίμνης (POOL FIRE)

Κύριοι τύποι σεναρίων μεγάλου ατυχήματος:

Έκρηξη - Οι συνέπειες μίας έκρηξης λόγω υγραερίου αναμένεται να προκαλέσουν υλικές ζημιές σε κτίρια εντός και εκτός της μονάδας.

Πυρκαγιά - Η διάρκειά της μπορεί να ποικίλλει από λίγα δευτερόλεπτα έως αρκετά λεπτά ή ώρες. Μπορεί να προκληθούν τραυματισμοί, ενώ η πυρκαγιά μπορεί να επεκταθεί και σε άλλες περιοχές, λόγω μετακίνησης και ανάφλεξης εύφλεκτου νέφους.

Πύρινη Σφαίρα (BLEVE) – Σημαντικές υλικές ζημιές σε κτίρια και εξοπλισμό εντός και εκτός της εγκατάστασης. Μπορεί να προκληθούν τραυματισμοί

Πιθανές συνέπειες για την ανθρώπινη υγεία

Άμεση επαφή με υγραέριο μπορεί να προκαλέσει ψυχρό έγκαυμα και βλάβη στα μάτια.

Πιθανή πρόκληση εγκαυμάτων μετά την εκδήλωση φωτιάς.

Πιθανοί τραυματισμοί λόγω εκτόξευσης θραυσμάτων μετά από έκρηξη.

Επιπλέον ενημερωτικό υλικό με συνοπτικές οδηγίες τις οποίες οφείλουν να γνωρίζουν οι πολίτες που κατοικούν πλησίον βιομηχανικής εγκατάστασης, η οποία διαχειρίζεται επικίνδυνες ουσίες, ώστε να λαμβάνουν τα απαιτούμενα μέτρα ασφαλείας και να γνωρίζουν την ενδεδειγμένη συμπεριφορά σε περίπτωση εκδήλωσης ενός βιομηχανικού ατυχήματος μεγάλης έκτασης (ΒΑΜΕ) είναι ήδη καταχωρημένο στις ιστοσελίδες της Περιφέρειας Κρήτης, καθώς και της Γ.Γ.Π.Π. στον σύνδεσμο:

<https://www.civilprotection.gr/el/biomihanika-atyhimata>

Σε περίπτωση ατυχήματος, το κοινό το οποίο μπορεί να πληχθεί θα πρέπει να εφαρμόσει τις ανωτέρω εξειδικευμένες οδηγίες αυτοπροστασίας μέχρι και εφόσον απαιτηθεί, να του υποδειχθεί κάτι διαφορετικό από τις αρμόδιες αρχές. Οι οδηγίες που περαιτέρω θα δοθούν στο επηρεαζόμενο κοινό εξαρτώνται από τη φύση και τις συνθήκες του ατυχήματος.

Σε κάθε περίπτωση, το κοινό θα πρέπει να συμμορφώνεται με τις υποδείξεις των αρμοδίων φορέων καθ’ όλη της διάρκεια εξέλιξης του ατυχήματος και να παραμένει συντονισμένο με τους τοπικούς ραδιοφωνικούς ή/και τηλεοπτικούς σταθμούς για το ενδεχόμενο ενημέρωσής του από αυτούς. Επισημαίνεται ότι σε περιφερειακό επίπεδο, κατά τη διάρκεια εξέλιξης των δράσεων αντιμετώπισης των εκτάκτων αναγκών και άμεσης/βραχείας διαχείρισης των συνεπειών του ΤΑΜΕ, η ενημέρωση του κοινού γίνεται κυρίως μέσω δελτίων τύπου της Περιφέρειας και πιθανά και μέσω δηλώσεων του Αντιπεριφερειάρχη/Περιφερειάρχη προς τα ΜΜΕ, σε συνεργασία με λοιπούς συναρμόδιους φορείς. Για περισσότερες πληροφορίες σχετικά με τον Φάκελο Κοινοποίησης της εγκατάστασης, καθώς και λοιπά θέματα ασφαλείας, μπορείτε να επικοινωνήσετε με την οικεία αδειοδοτούσα αρχή (Δ/νση Ανάπτυξης Περιφερειακής Ενότητας Χανίων)